Р Е Ш Е Н И Е

гр. ЛЕВСКИ, _03.04._  2008 г.

В ИМЕТО НА НАРОДА

	Левченски районен съд в съдебно заседание на _пети март_ две хиляди и осма година в състав:

ПРЕДСЕДАТЕЛ: ПАЛМИРА АТАНАСОВА
    СЪДЕБНИ ЗАСЕДАТЕЛИ:

при секретаря _Янка Димитрова_ и в присъствието на прокурора __, като   разгледа докладваното от съдия Атанасова гр. дело №_20074410100262_ по описа за _2007_ год., за да се произнесе, взе предвид следното:
	Предявен е иск с правно основание чл. 233 от ЗЗД.
	В Районен съд Левски е постъпила искова молба от “Н.”- ЕАД, в която твърдят, че с ответника е имало сключен договор за наем, по силата на който  Н. ЕАД клон А. Б. е бил отдал под наем на ответника терен, своя собственост, че във връзка с развитието на проект „Изграждане  на А. Б.” и необходимостта от предаване на площадката на ЗАО „А.”, Н. ЕАД, предприятие А. Б., вкачеството си на правоприемник на клон „А. Б.” е прекратилнаемните отношения на основание чл. 5.1, буква д от договора за наем. Твърди, че писменото предизвестие е получено от ответника на 07.06.2007 г. и на 07.07.2007 г. е изтекъл едномесечният срок за прекратяване на наемните отношения. Твърди, че въпреки това ответника не е напуснал имота, поради което, молят съда да постанови решение, с което да осъди ответника да освободи отдаденият под наем терен, както и да плати направените деловодни разноски.
	Ответникът – редовно призован,  не се явява в съдебно заседание представител.
	Съдът, като прецени събраните по делото доказателства, приема за установено следното:
	Представено е копие от договор за наем сключен между страните по делото, от който се установява, че на наемателят е предоставен посоченият в  исковата молба  терен, а именно, терен с обща площ 936 кв. м., находящ се на площадката на А. Б., който е определено, че ще се използва за бетонов възел от наемателя. 
Съгласно раздел V чл. 5.1. б. д от договора, същият може да бъде прекратен при желание на една от страните за предсрочно прекратяване с предизвестие от 30 дни. 
 Ищцовата страна е изпратила съобщение до ответника, че във връзка с предаването на Площадка А. Б. на А.  Н. ЕАД, Предприятие „А. Б.”, в качеството си на правоприемник на клон „А. Б.” прекратява наемните отношения с ответника, считано от 05.07.2007 г., като писмото е  изведено от ищеца с изх. № 0345 на 05.06.2007 г. в 7-дневен срок от получаване на същото следва да внесе дължимия наем и консумативи по сключения договор.
	Съдът приема за безспорно установено, че е сключен договор за наем между “Н.“ ЕАД клон “А. Б.” и ответника. Ищеца е предоставил на ответника за възмездно ползване посоченият в исковата молба терен. Тъй като е постигнато съгласие между страните относно елементите на договора, е създадено наемно правоотношение. От цитирания договор за наем се установява, че договора се прекратява едностранно предсрочно, с едномесечно писмено предизвестие, което е сторено от ищцовата страна.
По делото не се представиха доказателства, от които да се установява, че наетият терен е върнат на ищеца, след прекратяването на договора за наем.
	Предвид изложеното, съдът приема, че следва да бъде осъден ответника да върне на ищеца  наетият терен, както и да заплати на ищеца направените деловодни разноски в размер на 66,24 лв. заплатени като държавна такса.
	Ищците не са представили доказателства за заплатено юрисконсултско възнаграждение, поради което такова не следва да бъде присъждано.

	Предвид изложеното, съдът

Р Е Ш И :

	ОСЪЖДА „Е. – И.” АД  със седалище и адрес на управление гр.  Б. ул. „Б.” № ** с БУЛСТАТ *********, вписано  в регистъра за търговски дружества с решение на Плевенски окръжен съд по ф.д. № ****/**, представлявано от Х. Х. да върне на “Н.” ЕАД гр.С. ул. „Т. № *, представлявана от главен изпълнителен директор Л. В. наетия недвижим имот, представляващ  терен с обща площ 936 кв.м. /който наемателя е следвало да използва за бетонов възел/, находящ се на площадката на „А.Б.”, нает с договор № 317 от 01.09.2005 г., който договор е прекратен предсрочно с едномесечно писмено предизвестие, считано от 07.07.2007 г., както и да заплати на Н. “ЕАД” направените деловодни разноски  в размер на 66,24 лева. 

	РЕШЕНИЕТО подлежи на обжалване пред ПОС в 14-дневен срок от съобщението до страните за неговото изготвяне.

				РАЙОНЕН СЪДИЯ: